Florin Răducioiu a spus totul despre iubita cu 10 ani mai tânără, pe care a cerut-o în căsătorie chiar de Revelion. Fostul internaţional român şi-a refăcut viaţa după divorţul dureros de Astrid, din 2018. Răducioiu trăieşte acum o frumoasă poveste de dragoste cu Andreea Albăstroiu.
Fostul atacant al lui Dinamo şi AC Milan a întâlnit-o pe Andreea în Italia, în urmă cu patru ani, şi de atunci sunt de nedespărţit. Şi actuala lui logodnică a trecut printr-un divorţ. Acum pare mai fericită ca niciodată şi face ultimele pregătiri pentru nunta care se anunţă a fi una spectaculoasă.
Florin Răducioiu a spus totul despre iubita cu 10 ani mai tânără
În vârstă de 43 de ani, Andreea Albăstroiu s-a afişat alături de Florin Răducioiu în destinaţii de lux (VEZI GALERIA FOTO DE MAI JOS). Ea este şi cea care a decis data la care va avea loc nunta.
„Eu sunt fidel. Într-o relaţie de prietenie, într-o relaţie cu iubita mea. Sunt fidel, sunt aproape de ea, să-i fiu recunoscător pentru ceea ce face ea pentru mine. Nu sunt un tip care trădez, atât sentimentele cât şi momentele dificile. Deci sunt acolo.
(Când e nunta?) Am hotărât pe 7 septembrie, dar trebuie să găsim o locaţie… suntem aproape, dar ea hotărăşte, nu eu. Face totul ea! Bineînţeles, evident că vorbim împreună, dar data ar fi 7 septembrie. Îi place ei 7 septembrie, această zi. Dar nu ştiu de ce!
I-am spus că nu am nimic împotrivă. Să vedem, mai avem mult timp. Am cerut-o de Revelion, a fost o nebunie. Eu voiam cu totul altceva, ea a zis: ‘Nu, lasă să fac acum!’. Eu voiam în altă locaţie. Aveam inelul de câteva luni!„, a declarat Florin Răducioiu pentru iamsport.ro.
Andreea a lucrat în Italia, ca secretar la Biroul de Promovare Comercial-Economică (BPCE) din Milano. Are un fiu din prima căsnicie. Fostul atacant al Generaţiei de Aur are doi copii cu Astrid, femeia cu care a avut o căsnicie de 23 de ani.
Cum a descoperit Florin Răducioiu că era înşelat
Florin Răducioiu a dezvăluit cum a descoperit că era înşelat. S-a întâmplat în timp ce era într-o relaţie cu Eugenia Ştefan, cunoscută ulterior ca Janine.
Răducioiu era impresariat în acea perioadă de Giovanni Becali. Agentul de jucători era nu numai impresarul lui Răducioiu, ci şi protectorul lui. Vărul lui Gigi Becali s-a implicat personal în rezolvarea acestei probleme.
„Am avut o aventură amoroasă cu o fată, care m-a bulversat foarte mult (n.r. Janine)… A fost prima mea dragoste, mi-a plăcut foarte mult de ea… Era superbă.
Cu un an înainte eu am fost invitat la Sala Palatului, la Miss România, unde am fost în juriu și acolo am văzut-o prima dată, dar de la distanță. A ieșit pe locul 2 parcă. Apoi am întâlnit-o întâmplător pe stradă, ea aștepta taxi-ul și de acolo a început nebunia. Ne auzeam pe fix, nu existau mobile.
Ea rămânea în țară, în România, venea când putea. Eram tânăr, mi-a plăcut foarte mult de ea și a fost și unul din motivele pentru care n-am reușit să mă exprim la cel mai bun nivel. Eram neliniștit, nu știam ce face, eram gelos…
Nu eu am angajat detectivul, ci Giovanni Becali și am descoperit că avea o relație… Eu simțisem asta. Apoi lucrurile au luat o turnură destul de dură. Eram acolo (n.r. când Giovanni Becali a mers la Janine acasă). Eram afară, am rămas în mașină. Nu a fost chiar așa (n.r.: că a intrat să-i taie hainele). Îi lăsam cardurile, aveam încredere, da… Eram puțin naiv.
Eu îi mulțumesc enorm lui Giovanni Becali pentru că mi-a deschis ochii și mi-a zis: ‘Florin, nu e pentru tine. Ești foarte tânăr, trebuie să-ți vezi de carieră’. Și el a fost cel care a reușit să mă convingă prin fapte că nu era o femeie care mă putea ajuta în acel moment. A fost dureros, da și recunosc că mă afecta și pe teren”, a declarat Florin Răducioiu pentru sursa citată anterior.